open-index/open-wikipedia-markdown huggingface dataset:
கோவாலா (அகிர்)

**கோவாலா** (**கோலா** என்றும் உச்சரிக்கப்படுகிறது) என்பது அகிர்/யாதவ சமூகத்தின் துணைச்சாதியாகும். இந்திய மாநிலங்களான அசாம், மேற்கு வங்கம், திரிபுரா, இமாச்சலப் பிரதேசம் மற்றும் அண்டை மாநிலங்களான அருணாச்சலப் பிரதேசம், பஞ்சாப், சண்டிகர் ஆகியவற்றில் இவர்கள் காணப்படுகின்றனர். பாரம்பரியமாக இவர்கள் கால்நடை வளர்ப்பவர்கள் அல்லது பால் கறப்பவர்கள் ஆவர். இவர்கள் ஒரு வளமான சமூகமாகக் கருதப்படுகிறார்கள்.

கோவாலாக்கள் கிருஷ்ணருடன் நெருங்கிய தொடர்புடையவர்கள் என்றும் தங்களை ராஜா யதுவின் வழித்தோன்றல்கள் என்று கருதுகின்றனர். 1910களில் இவர்கள் சமசுகிருதமயமாக்கலின் ஒரு பகுதியாக யாதவ சமூகத்தின் ஒரு பகுதியாக மாறினர்.

இதர பிற்படுத்தப்பட்ட வகுப்பினர் பட்டியலில் கவாலா, கோவாலா சாதியினர் சண்டிகார் ஒன்றியப் பகுதியில் அறிவிக்கப்பட்டுள்ளர்.

## மேற்கோள்கள்

பகுப்பு:இந்திய இனக்குழுக்கள்
கோசியா

**கோசியா** (*ஆங்கிலம்: Khoshya;* ) என்பது இந்தியாவின் இராசத்தான், அரியானா மாநிலங்களைச் சேர்ந்த அகிர்களின் கோத்திரம் ஆகும். வரலாற்றாசிரியர் ரிச்சர்ட் கேப்ரியல் ஃபாக்சின் கூற்றுப்படி, கோசியா அகிர்வாலில் ஆதிக்கம் செலுத்தும் குலமாகும். இதன் மூதாதையர்கள் பராவாசில் உள்ள சில குஜ்ஜார் கிராமங்களை வலுக்கட்டாயமாக ஆக்கிரமித்தனர். இந்த குலத்தின் வழித்தோன்றல்களில் ஒருவரான சௌதாரி தீப்சந்த், பேரரசர் இரண்டாம் ஆலம்கீரின் (1754–59) படையில் ஒரு சர்தாராக இருந்தார்.

மாற்றாக இது காசுமீரின் பிராமண சமூகத்தில் ஒரு குடும்பப்பெயராகவும் காணப்படுகிறது. இவர்கள் காஷ்மீரி பண்டிதர்கள் என்று அழைக்கப்படுகின்றனர்.

## மேலும் காண்க

* அகிர்
* அரியானா
* அகிர் குலம்

## மேற்கோள்கள்

பகுப்பு:இந்திய இனக்குழுக்கள்
நந்தபூர்

**நந்தபூர்** *(Nandpur)* என்ற கிராமம் இந்தியாவின் குசராத் மாநிலத்தில் சாம்நகரில் உள்ள ஒரு சிறிய கிராமமாகும். இக்கிராமத்திற்கு செல்வதற்கான பாதை கலாவத் முதல் ரனுஜா, துதர்பூர், பஜ்ரங்பூர், விஜய்பூர், பரத்பூர், நந்த்பூர், வரையிலும் துரோலில் இருந்து ஃபல்லா, ரஞ்சித்பார், ஜம்வந்தல், நந்த்பூர், வரையிலும் உள்ளது. அங்குள்ள பெரும்பாலான மக்கள் விவசாயிகள் ஆவர். இவர்களில் சிலர் கால்நடை வளர்த்தலையும் மேற்கொள்கின்றனர்.

## வரலாறு
1982 ஆம் ஆண்டு உண்ட் ஆற்றின் குறுக்கே உண்ட் அணை கட்டப்பட்டதன் காரணமாக வீர்பூர் என்ற பழைய இடத்திலிருந்து மக்கள் இடம்பெயர்ந்து வந்து  நந்த்பூர் என்ற புதிய கிராமத்தை உருவாக்கினார்கள்.

## புள்ளிவிவரங்கள்
* மக்கள் தொகை (தோராயமாக): 1000
* கட்டிடங்கள் (தோராயமாக): 142
* கோவில்கள்:4 
* கடைகள்:8
* தொடக்கப்பள்ளி: 1

## ஒருங்கிணைப்புகள்
நந்தபூர் கிராமத்தின் அமைவிடம் 22.406355°வ 70.363014°கி 
## மேற்கோள்கள்

## வெளி இணைப்புகள்
*

பகுப்பு:ஜாம்நகர் மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்
மேடான் துவாங்கு நிலையம்

**மேடான் துவாங்கு நிலையம்** அல்லது **மேடான் துவாங்கு மோனோரெயில் நிலையம்** (ஆங்கிலம்: *Medan Tuanku Station*; மலாய்: *Stesen Medan Tuanku*; சீனம்: 棉兰端姑站) என்பது மலேசியா, கோலாலம்பூர், மேடான் துவாங்கு, சுல்தான் இசுமாயில் சாலை, கோலாலம்பூர் மோனோரெயில் வழித்தடத்தில் *(KL Monorail)* அமைந்துள்ள ஓர் ஒற்றைத் தண்டூர்தி நிலையமாகும். இந்த நிலையம் முன்னர் **வாவாசான் மோனோரெயில் நிலையம்** *(Wawasan Monorail)* என்று அழைக்கப்பட்டது. கம்போங் பாரு பகுதிக்கு அருகிலுள்ள வளர்ச்சித் திட்டத்திற்கு "பண்டார் வாவாசான்" என பெயரிடப்பட்டதால் இந்த நிலையத்திற்கும் தொடக்கத்தில் வாவாசான் மோனோரெயில் நிலையம் என்று பெயரிடப்பட்டது.

இந்த நிலையம் சுல்தான் இசுமாயில் சாலைக்கு மேலே, சௌக்கிட்டிற்கு சற்று தெற்கே அமைந்துள்ளது; மற்றும் துவாங்கு அப்துல் ரகுமான் சாலையுடனான சந்திப்பிற்கு கிழக்கே அமைந்துள்ளது; இது சுல்தான் இசுமாயில் சாலையில் இணையாக இயங்கும் மோனோரெயில் பாதையின் தொடக்கத்தையும் முடிவையும் குறிக்கிறது. புக்கிட் பிந்தாங் மோனோரெயில் நிலையம் வரை நீடிக்கும் இந்த மோனோரெயில் பாதை; இறுதியில் இம்பி சாலையின் மேற்கு புறமாகத் திரும்புகிறது.

இந்த நிலையம்; துவாங்கு அப்துல் ரகுமான் சாலை, சுல்தான் இசுமாயில் சாலை மற்றும் டாங் வாங்கி சாலை ஆகியவற்றுடன் இணைக்கப்பட்டுள்ள சிறிய மாவட்டமான மேடான் துவாங்குவில் அமைந்துள்ளது; மற்றும் அந்த மாவட்டத்தின் பெயரால் இந்த நிலையத்திற்கும் பெயரிடப்பட்டது.

## பொது

இந்த நிலையம் ஆகத்து 31, 2003 (மலேசிய விடுதலை நாள்) அன்று; மற்ற மோனோரெயில் நிலையங்களுடன் திறக்கப்பட்டது. கோலாலம்பூர் தங்க முக்கோணப் பகுதிக்கும்; மேடான் துவாங்கு பகுதிக்கும்; சேவை செய்யும் நான்கு கோலாலம்பூர் மோனோரெயில் நிலையங்களில் மேடான் துவாங்கு மோனோரெயில் நிலையமும் ஒன்றாகும்.

இந்த நிலையத்தின் அமைவிடம் காரணமாக, பொதுவாக நெரிசல் நேரங்களில்; பொது விடுமுறை நாட்கள், வார இறுதி நாட்கள்; மற்றும் பள்ளி விடுமுறை நாட்களில் இந்த நிலையம் பரபரப்பாக இருக்கும். ஏனெனில் பயணிகள் பலர் கோலாலம்பூர் மையப் பகுதியை அடைய இந்த நிலையத்தைப்ப் பயன்படுத்துகின்றனர். மேலும் இந்த நிலையம் பல வணிக நிறுவனங்களுக்கு அருகிலும் அமைந்துள்ளது.

## அருகாமை நிலயங்கள்

அருகாமையில் உள்ள நிலையங்கள்:
*    புக்கிட் பிந்தாங் மோனோரெயில் நிலையம்
*    ராஜா சூலான் நிலையம் 
*    மேடான் துவாங்கு நிலையம்; →  டாங் வாங்கி எல்ஆர்டி நிலையம்  கிளானா ஜெயா வழித்தடம் (300 மீட்டர்)

இவற்றைத் தவிர, இந்த நிலையத்திற்கு தெற்கே 1 கிமீ தொலைவில்   புக்கிட் நானாஸ் நிலையம் உள்ளது.

## நிலைய தள அமைப்பு

இந்த நிலையத்தில் 2 வெளியேறும் வழிகள் உள்ளன. அருகிலுள்ள ராஜா சூலான் நிலையத்தைப் போலவே, இந்த மேடான் துவாங்கு நிலையமும், பல்வேறு கடைவல மையங்களுக்கு நடந்து செல்லும் தொலைவில் உள்ளது.

## காட்சியகம்
**மேடான் துவாங்கு நிலையக் காட்சிப் படங்கள்:**

File:Medan Tuanku Station - Mapillary (QujOu6oaynhvGQ3mblhUpe).jpg  |(2020)
MR9 Medan Tuanku Monorail Concourse 20221215 131755.jpg|(2022)
MR9 Medan Tuanku Monorail Concourse 20221215 132534.jpg |(2022)
MR9 Medan Tuanku Monorail Entrance B 20221215 131441.jpg|(2022)


## மேலும் காண்க
* சுல்தான் இசுமாயில் சாலை
* பிரசரானா மலேசியா
* புக்கிட் பிந்தாங் மோனோரெயில் நிலையம்
* ராஜா சூலான் நிலையம்
* கோலாலம்பூர் கோபுரம்

## மேற்கோள்கள்

## வெளி இணைப்புகள்

பகுப்பு:மலேசியத் தொடருந்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
கசுதி கொத்தமல்லி

**கசுதி கொத்தமல்லி** (*Kasti Coriander*) என்பது இந்திய மாநிலமான மகாராட்டிராவில் பயிரிடப்படும் ஒரு வகை கொத்தமல்லி ஆகும். இது லாத்தூர் மாவட்டத்தின் அவுசா வட்டத்திலுள்ள ஆசிவ் கிராமத்தில் பொதுவாகவும் பரவலாகவும் பயிரிடப்படும் பயிராகும்.

இதன் புவியியல் குறியீட்டு குறிச்சொல்லின் கீழ், இது "கசுதி கொத்தமல்லி" என்று குறிப்பிடப்படுகிறது.

## பெயர்
மராத்தி உள்ளூர் மாநில மொழியில் கசுதி கொத்திம்பிர் என்று கசுதி கொத்தமல்லி அழைக்கப்படுகிறது.

## விளக்கம்
ஆசிவ் கிராமமும் இதைச் சுற்றியுள்ள பகுதிகளும் ஆசுதா வட்டத்தில் தரமான கொத்தமல்லி சாகுபடிக்கு பெயர் பெற்றவை. ஆண்டுதோறும் 150-175 ஏக்கர் பரப்பளவில் பயிரிடப்படுகிறது. இந்த பயிர் இதன் தனித்துவமான நறுமணம் மற்றும் சுவைக்காக மிகவும் விரும்பப்படுகிறது. இது சந்தையில் ஒரு மதிப்புமிக்க பொருளாக அமைகிறது.

## புவிசார் குறியீடு
கசுதி கொத்தமல்லி 30 மார்ச் 2024 அன்று இந்திய மத்திய அரசின் கீழ் உள்ள புவியியல் குறியீடுகள் பதிவேட்டில் புவியியல் குறியீடு நிலையினைப் பெற்றது. இது 6 பிப்ரவரி 2032 வரை செல்லுபடியாகும்.

அவுசாவைச் சேர்ந்த கசுதி கொட்டிம்பீர் சேத்காரி உட்பதக் சங்கம், கசுதி கொத்தமல்லியின் புவிசார் குறியீடு பதிவை முன்மொழிந்தது. பிப்ரவரி 2022இல் விண்ணப்பத்தை தாக்கல் செய்த பிறகு, கசுதி கொத்தமல்லி 2024இல் சென்னையில் உள்ள புவியியல் அடையாளப் பதிவேட்டால் புவிசார் குறிச்சொல்லை வழங்கியது. இதன்மூலம் மகாராட்டிராவிலிருந்து புவியியல் குறியீடு குறிச்சொல்லைப் பெற்ற 46ஆவது வகைப் பொருட்களாக இது மாறியது.

## மேற்கோள்கள்

பகுப்பு:லாத்தூர் மாவட்டம்
பகுப்பு:இந்திய உணவுகள்
பகுப்பு:புவிசார் குறியீடு பெற்ற மகாராட்டிரப் பொருட்கள்
கந்தகார் மாவட்டம்

**கந்தகார் மாவட்டம்** (*Kandahar District *), ஆப்கானித்தான் நாட்டின் நடுவில் அமைந்த கந்தகார் மாகாணத்தில் உள்ள மாவட்டம் ஆகும். இதன் நிர்வாகத் தலைமையிட நகரம் கந்தகார், மாகாணத் தலைநகரும் ஆகும். கந்தகார் நகரமானது, நாட்டின் தலைநகரான காபூலுக்கு தென்மேற்கே 500 கிலோமீட்டர் தொலைவில் அமைந்துள்ளது.

இதன் வடக்கில் அர்கந்தாப் மாவட்டம், மேற்கில் பஞ்ச்வாய் மாவட்டம், வடகிழக்கில் ஷா வாலி கோட் மாவட்டம், கிழக்கிலும், தெற்கிலும் தாமன் மாவட்டம் அமைந்துள்ளது. 2006ஆம் ஆண்டில் இம்மாவட்டத்தின் மக்கள் தொகை 4,68,200 ஆகும்.

## பண்டைய வரலாறு

### நவீன வரலாறு
கந்தகார் முன்னாள் தாலிபான்களின் அரசியல் தலைநகராக விளங்கியது.
## கல்வி
கந்தகார் மாவட்டம் 30 கல்வி நிலையங்கள், 12,000 மாணவர்களுடன் கொண்டுள்ளது.
## மேற்கோள்கள்

*AIMS District Map
பகுப்பு:ஆப்கானித்தானின் மாவட்டங்கள்
பகுப்பு:கந்தகார் மாகாணத்தின் மாவட்டங்கள்
அர்கிஸ்தான் மாவட்டம்

**அர்கிஸ்தான் மாவட்டம்** (*Arghistan District*), ஆப்கானித்தான் நாட்டின் கந்தகார் மாகாணத்தில் உள்ளது. இதன் தலைமையிடம் அர்கிஸ்தான் நகரம் ஆகும். இந்நகரம் நாட்டின் தலைநகரான காபூலுக்கு கிலோமீட்டர் தொலைவில் உள்ளது.  இம்மாவட்டத்தில் அர்கிஸ்தான் ஆறு பாய்கிறது.அர்கிஸ்தான் மாவட்டத்தின் தெற்கில் ஸ்பின் போல்டாக் மாவட்டம்,  மேற்கில் தாமன் மாவட்டம், வடக்கில் சாபுல் மாகாணம்,  கிழக்கில் மரூப் மாவட்டம், தெற்கில் பாக்கித்தான் நாடும் உள்ளது. 
## வரலாறு
2007ல் அமெரிக்கப் படைகள் அர்கிஸ்தான் மாவட்டத்தை மறுசீரமைக்கும் பணியில் ஈடுபட்டது. 
2014ல் அமெரிக்கப் படைகள் இம்மாவட்டத்திலிருந்து வெளியேறிதும், ஆப்கான் தேசிய பாதுகாப்புப் படைகள் இம்மாவட்டத்தின் பொறுப்பை ஏற்றது. டிசம்பர் 2020ல் 1,26,000 கன மீட்டர் நீரைத் தேக்கும் அளவிற்கு அணை நிறுவப்பட்டது. 
## மேற்கோள்கள்


## வெளி இணைப்புகள்
*AIMS District Map

பகுப்பு:ஆப்கானித்தானின் மாவட்டங்கள்
பகுப்பு:கந்தகார் மாகாணத்தின் மாவட்டங்கள்
மரூப் மாவட்டம்

**மரூப் மாவட்டம்** (*Maruf District*), ஆப்கானித்தான் நாட்டின் கந்தகார் மாகாணத்தில் உள்ள 13 மாவட்டங்களில் ஒன்றாகும். இதன் நிர்வாகத் தலைமையிடம் மரூப் நகரம் ஆகும். மரூப் நகரம் மாகாணத் தலைநகரான கந்தகாருக்கு 190 கிலோமீட்டர் தொலைவிலும், நாட்டின் தலைநகரான காபூலுக்கு தெற்கே 475 கிலோமீட்டர் தொலைவிலும் உள்ளது.

## அமைவிடம்
மரூப் மாவட்டத்தின் மேற்கில் அர்கிஸ்தான் மாவட்டம், வடக்கில் சாபுல் மாகாணம், கிழக்கிலும், தெற்கிலும் பாகித்தான் நாடும் உள்ளது. இம்மாவட்டம் பாகிஸ்தானுடன் 155 கிலோமீட்டர் தொலைவிற்கு எல்லையை பகிர்ந்து கொண்டுள்ளது.

## மக்கள் தொகை & வேளாண்மை
2006ஆம் ஆண்டின் கணக்கெடுப்பின்படி, மரூப் மாவட்டத்தின் மக்கள் தொகை 2,00,000 ஆகும். இம்மாவட்டத்தில் 360 கிராமங்களும், வேளாண்மை நிலங்களும் உள்ளது. இம்மாவட்டத்தில் மரூப் அர்கிஸ்தான் ஆறு மற்றும் கதானி ஆறுகள் பாய்கிறது. 
## வரலாறு
22 பிப்ரவரி 2018 அன்று தலிபான்கள் இம்மாவட்டத்தின் தலைமையிடமான மரூப் நகரத்தை கைப்பற்றினர்.

## மேற்கோள்கள்

பகுப்பு:ஆப்கானித்தானின் மாவட்டங்கள்
பகுப்பு:கந்தகார் மாகாணத்தின் மாவட்டங்கள்
கமடோலி

**கமடோலி** *(Kamadolli)* என்பது இந்தியாவின் தென் மாநிலமான, கர்நாடகாவில் உள்ள ஒரு கிராமம் ஆகும். இது கருநாடகாவின் தார்வாட் மாவட்டத்தின் குண்ட்கோல் வட்டத்தில் அமைந்துள்ளது. இது ஊப்ளி நகரத்திலிருந்து சுமார் 30 கி.மீ தொலைவிலும், கோவாவின் பனாசிம் நகரத்திலிருந்து சுமார் 200 கி.மி தொலைவில் அமைந்துள்ளது.

## மக்கள் தொகை
2011ஆம் ஆண்டு மக்கள் தொகை கணக்கெடுப்பின்படி, கமடோலியில் 1636 வீடுகள் இருந்தன. கிராமத்தின் மொத்த மக்கள் தொகை 7931 ஆகும். ஆண்கள் 4027, பெண்கள் 3904, 0-6 வயதுடைய 400 குழந்தைகள் இருந்தனர். 

## மேற்கோள்கள்

## வெளி இணைப்புகள்
* http://Dharwad.nic.in/

பகுப்பு:தார்வாடு மாவட்டம்
சோபனா நரசிம்மன்

**சோபனா நரசிம்மன்** (*Shobhana Narasimhan*) என்பவர் ஒரு இந்தியக் கல்வியாளர் ஆவார். இவர்  பெங்களூரில் உள்ள ஜவகர்லால் நேரு மேம்பட்ட அறிவியல் ஆராய்ச்சி மையத்தில் கோட்பாட்டு அறிவியல் பேராசிரியராக உள்ளார். கணிப்பிய நானோ அறிவியல் இவரது முக்கிய ஆர்வமுள்ள துறையாக உள்ளது. பரிமாணத்தைக் குறைப்பதும் அளவைக் குறைப்பதும் பொருள் பண்புகளை எவ்வாறு பாதிக்கிறது என்பதை இவரது ஆய்வு ஆராய்கிறது.  இவர் அமெரிக்க கலை மற்றும் அறிவியல் அகாதமியின் சர்வதேச கௌரவ உறுப்பினராகவும், இந்திய அறிவியல் கழகம் , தேசிய அறிவியல் அகாடமி,  அமெரிக்க இயற்பியல் சங்கத்தின் உறுப்பினராகவும் உள்ளார்.

## கல்வியும் தொழிலும்
சோபனா 1983 ஆம் ஆண்டு மும்பையில் உள்ள செயிண்ட் சேவியர் கல்லூரியில் இயற்பியலில் இளங்கலைப் பட்டமும், 1985 ஆம் ஆண்டு மும்பை ஐஐடி இல் இயற்பியலில் முதுகலைப் பட்டமும் பெற்றார். 1991 ஆம் ஆண்டு ஆர்வர்டு பல்கலைக்கழகத்தில் தத்துவார்த்த இயற்பியலில் முனைவர் பட்டம் பெற்றார். அங்கு டேவிட் வாண்டர்பில்ட் இவருக்கு நெறியாளராக இருந்தார்.  பின்னர், அமெரிக்காவின் புரூக்ஹேவன் தேசிய ஆய்வகத்திலும், ஜெர்மனியின் பெர்லினில் உள்ள மேக்ஸ் பிளாங்க் சொசைட்டியின் ஃபிரிட்ஸ்-ஹேபர்-இன்ஸ்டிடியூட்டிலும் முதுகலை பட்டப் படிப்பை மேற்கொண்டார். 1996 ஆம் ஆண்டு பெங்களூரில் உள்ள ஜவகர்லால் நேரு மேம்பட்ட அறிவியல் ஆராய்ச்சி மையத்தின் தத்துவார்த்த அறிவியல் பிரிவில் புலப்பேராசிரிய உறிப்பினராக சேர்ந்தார்  இவர் அதற்கு முன்னர் தத்துவார்த்த அறிவியல் பிரிவின் தலைவராகவும்,  கல்வி விவகாரங்களுக்கான துறைத் தலைவராகவும் இருந்தார்.

## அங்கீகாரங்கள்
2021 ஆம் ஆண்டில், இவர்  *[[ஆசிய விஞ்ஞானி]]* 100 என்ற விருதைப் பெற்றார்.   2022 ஆம் ஆண்டில் அமெரிக்க இயற்பியல் கழக ஆய்வுறுப்பினராக இவர் அங்கீகரிக்கபட்டார். 

## சொற்பொழிவுகளும், கருத்தரங்கு உரைகளும்

### தொழில்நுட்ப விளக்கங்கள்

# மாற்றத்தின் முகவர்கள்: நவீன உலகில் வினையூக்கிகளின் பங்கு
# புதுமையான நானோ பொருட்களை வடிவமைக்க விளக்கிகளைப் பயன்படுத்துதல்
# இயற்பியலில் புதிய எல்லைகள்
# வினையூக்கிகளின் பகுத்தறிவு வடிவமைப்பு
# ஆராய்ச்சி கட்டுரைகளை எழுதுவது எப்படி

### ஸ்டெம் துறையில் பெண்கள் பற்றிய உரைகள்

# அறிவியலில் பெண்ணாக இருப்பது ஏன் (இன்னும்) கடினம்?
# "இனி தனியாக இல்லை!": இயற்பியலில் பெண்களுக்கான தொழில் மேம்பாட்டுப் பட்டறைகள்
# இந்தியப் பெண்கள்

## வெளியீடுகள்
அட்டவணைப்படுத்தப்பட்ட ஷோபனா நரசிம்மன் வெளியீடுகள் குழு வலைப்பக்கத்தில் 

## மேற்கோள்கள்

பகுப்பு:நரசிம்மன் குடும்பம்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:இந்தியப் பெண் இயற்பியலாளர்கள்
பகுப்பு:வாழும் மக்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
சோராபாக் மாவட்டம்

**சோராபாக் மாவட்டம்** (*Shorabak District*)ஆப்கானித்தான் நாட்டின் கந்தகார் மாகாணத்தின் 13 மாவட்டங்களில் ஒன்றாகும். இதன் தலைமையிடமான சோராபாக் நகரம் மாகாணத் தலைநகரான கந்தகாருக்கு 110 கிலோமீட்டர் தொலைவிலும்; நாட்டின் தலைநகரான காபூலுக்கு 702.2 கிலோமீட்டர் தொலைவிலும் உள்ளது.  
2020ஆம் ஆண்டில் இம்மாவட்டத்தின் மக்கள் தொகை 13,020 ஆகும்.
இம்மாவட்டம் 21 பிப்ரவரி 2017 முதல் தாலிபான்களின் கட்டுப்பாட்டில் சென்றது.

## அமைவிடம்
கந்தகார் மாகாணத்தின் தென்கிழக்கில் அமைந்த சோராபாக் மாவட்டத்தின் மேற்கில் ரெக் மாவட்டம், வடக்கில் ஸ்பின் போல்டாக் மாவட்டம், கிழக்கிலும், தெற்கிலும் பாக்கித்தான் நாடும் அமைந்துள்ளது.
## புவியியல்
ஆப்கான்--பாகிஸ்தான் எல்லையில் அமைந்த சோராபாக் மாவட்டம், சுலைமான் மலைத்தொடரின் மேற்கில்,  கடல் மட்டத்திலிருந்து 1243 மீட்டர் உயரத்தில் அமைந்துள்ளது.

## மேற்கோள்கள்

பகுப்பு:ஆப்கானித்தானின் மாவட்டங்கள்
பகுப்பு:கந்தகார் மாகாணத்தின் மாவட்டங்கள்
இசுட்ரோன்சியம் புளோரோகுளோரைடு

**இசுட்ரோன்சியம் புளோரோகுளோரைடு** (*Strontium fluorochloride*) என்பது SrFCl என்ற மூலக்கூற்று வாய்ப்பாட்டால் விவரிக்கப்படும்  ஒரு கனிம வேதியியல் சேர்மமாகும். இசுட்ரோன்சியம் புளோரைடு குளோரைடு என்ற பெயராலும் இச்சேர்மம் அழைக்கப்படுகிறது. இசுட்ரோன்சியம், புளோரின், குளோரின் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
இசுட்ரோன்சியம் புளோரைடுடன் இசுட்ரோன்சியம் குளோரைடைச் சேர்த்து வினைபுரியச் செய்து இசுட்ரோன்சியம் புளோரோகுளோரைடு சேர்மத்தை தயாரிக்கலாம்.

::SrF2 + SrCl2 -> 2SrFCl

## இயற்பியல் பண்புகள்
இசுட்ரோன்சியம் புளோரோகுளோரைடு சேர்மம் நாற்கோணவமைப்பில் , மேட்லாக்கைட்டு-வகை  PbFClகட்டமைப்புடன் P4/mmm என்ற இடக்குழுவில் படிகங்களாக உருவாகிறது.

## பயன்கள்
ஒளிக்கதிர் சிகிச்சை, அழுத்தம் மற்றும் வெப்பநிலை உணர்தல் போன்ற பயன்பாடுகளிலும், பிற சேர்மங்களைப் பெறுவதற்கான முன்னோடியாகவும் இதன் ஆற்றலுக்காகவும் இசுட்ரோன்சியம் புளோரோகுளோரைடு சேர்மம் அறியப்படுகிறது.

## மேற்கோள்கள்

பகுப்பு:இசுட்ரோன்சியம் சேர்மங்கள்
பகுப்பு:குளோரைடு புளோரைடுகள்
கன்னொலி

**கன்னொலி** *(Kannolli)* என்பது இந்தியாவின் தென் மாநிலமான கருநாடகாவில் உள்ள ஒரு கிராமம் ஆகும். இது கருநாடகாவின் பீசப்பூர் மாவட்டத்தின் சிந்துகி வட்டத்தில் அமைந்துள்ளது.
## மக்கள் தொகை
2001 ஆம் ஆண்டு இந்திய மக்கள் தொகைக் கணக்கெடுப்பின்படி இக் கிராமத்தின் மொத்த மக்கள் தொகை 5357 ஆகும். இதில் ஆண்கள் 2757 மற்றும் பெண்கள் 2600.
## மேலும் காண்க
* பீசப்பூர் மாவட்டம்
* கருநாடக மாவட்டங்கள்

## மேற்கோள்கள்

## வெளி இணைப்புகள்
ரெக் மாவட்டம்

**ரெக் மாவட்டம்** (*Reg District*), ஆப்கானித்தான்  நாட்டின் தெற்கில் உள்ள கந்தகார் மாகாணத்தில் உள்ள 13 மாவட்டங்களில் ஒன்று. இதன் நிர்வாகத் தலைமையிடம் *ரெக் அலாக்காதரி* கிராமம் ஆகும். பரப்பளவில் ரெக் மாவட்டம், கந்தகார் மாகாணத்தில் பெரிய மாகாணமாக இருப்பினும் சிறிய அளவில் மக்கள் தொகை கொண்டுள்ளது.

## அமைவிடம்
கந்தகார் மாகாணத்தின் தென்மேற்கில் அமைந்த ரெக் மாவட்டத்தின் மேற்கில் ஹெல்மெண்ட் மாகாணம்,  வடக்கில் பஞ்ச்வாய் மாவட்டம் மற்றும் தாமன் மாவட்டங்களும், கிழக்கில் சோராபாக் மாவட்டம், தெற்கில் பாகிஸ்தான் நாட்டின் பலூசிஸ்தான் மாகாணமும் எல்லைகளாக உள்ளது.  
## பிற விவரங்கள்
மிகவும் வறட்சியான, பாலைவனம் போன்ற ரெக் மாவட்டத்தில் 2006ஆம் ஆண்டின் கணக்கெடுப்பின்படி மக்கள் தொகை 7,900 மட்டுமே. இம்மாவட்டத்தில் பலூச்சி மக்கள் மற்றும் பஷ்தூன் மக்கள் அதிகம் வாழ்கின்றனர். இம்மாவட்டத்தில் ஆப்கான்-பாகிஸ்தான் நாடுகளின் சிறிய எல்லைச்சாவடி உள்ளது.
## மேற்கோள்கள்

## வெளி இணைப்புகள்
*
பகுப்பு:ஆப்கானித்தானின் மாவட்டங்கள்
பகுப்பு:கந்தகார் மாகாணத்தின் மாவட்டங்கள்
தாமன் மாவட்டம், கந்தகார்

**தாமன் மாவட்டம்** (*Daman District*), ஆப்கானித்தான் நாட்டின் கந்தகார் மாகாணத்தின் 13 மாவட்டங்களில் ஒன்றாகும். கந்தகார் மாகாணத்தின் மத்தியப் பகுதியில் அமைந்த இம்மாவட்டத்தி நிர்வாகத் தலைமையிடம் *தாமன் நகரம்* ஆகும். தாமன் நகரமானது, மாகாணாத் தலைநகரான கந்தகாரிலிருந்து 18 கிலோமீட்டர் தொலைவிலும்; நாட்டின் தலைநகரான காபூலுக்கு  தெற்கே1610 கிலோமீட்டர் தொலைவிலும் உள்ளது.

## அமைவிடம்
கந்தகார் மாகாணத்தின் மையப் பகுதியில் அமைந்த தாமன் மாவட்டத்தின் மேற்கில் பஞ்ச்வாய் மாவட்டம் மற்றும் கந்தகார் மாவட்டங்களும், வடக்கில் ஷா வாலி கோட் மாவட்டம், வடகிழக்கில் சாபுல் மாகாணம், கிழக்கில் ஸ்பின் போல்டாக் மாவட்டம், தெற்கில் ரெக் மாவட்டம் எல்லைகளாக கொண்டுள்ளது.
## பிற விவரங்கள்
2006ஆம் கணக்கெடுப்பின்படி, தாமன் மாவட்டத்தின் மக்கள் தொகை 30,700 ஆகும். ஹெல்மண்ட் மாகாணத்தின் பள்ளத்தாக்கிலிருந்து வரும் நீர் இம்மாவட்டத்தின் நீர் ஆதாரம் ஆகும்.

தாமன் நகரத்திலிருந்து 15 கிலோமீட்டர் தொலைவில் கந்தகார் பன்னாட்டு வானூர்தி நிலையம்  உள்ளது.
## மேற்கோள்கள்

## வெளி இணைப்புகள்
*Afghanistan: Improved Roads Unlocks Access to Services and Opportunities (The World Bank, November 14, 2017)
*AIMS District map

பகுப்பு:ஆப்கானித்தானின் மாவட்டங்கள்
பகுப்பு:கந்தகார் மாகாணத்தின் மாவட்டங்கள்
கோபா (இனக்குழு)

**கோபா** (*Gopa*) அல்லது **கோப்** அல்லது **கோபே** என்பது இந்தியாவிலும் நேபாளத்திலும் காணப்படும் இனக்குழுவாகும்.    இவர்கள்து பொதுவாக இந்தியாவில் பீகார் மாநிலத்திலும்   நேபாளத்தின் தெராய் பகுதியிலும் அகிர் எனும் பெயரால் அழைக்கப்படுகின்றனர்.

## சொற்பிறப்பியல்
சமசுகிருத வார்த்தையான கோபா, முதலில் மாடு மேய்ப்பவரை குறிக்கிறது. பின்னர் இது மாடுபிடிக்கும் தொழுவத்தின் தலைவன் என்றும் இறுதியாக ஒரு பழங்குடியினரின் தலைவன் என்றும் பொருள் கொள்ளத் தொடங்கியது. 

## தோற்றமும் வரலாறும்
பண்டைய அறிஞரான புத்தசுவாமி, தனது பிரகத்கதாசுலோகசம்கிரகாவில், 'கோசா'வில் வாழ்ந்த ஒரு அபிராவின் கதையைக் குறிப்பிட்டுள்ளார். இதில் 'அபிர' மற்றும் 'கோபா' ஆகிய இரண்டு சொற்களும் ஒரே மக்களைக் குறிக்கப் பயன்படுத்தப்பட்டுள்ளன.

அமரகோசம் கோபா, கோபாலா, கோசம்க்யா, கோதுக் மற்றும் பல்லவா ஆகிய பெயர்களை அபிராவின் ஒத்த சொற்களாக பட்டியலிடுகிறது. அபிராசு வாழ்ந்த கிராமம் அல்லது குடியிருப்பு கோசா அல்லது அபிராபள்ளி என்று அழைக்கப்பட்டது என்று கூறுகிறது.

மிகிரகுலன்  போன்ற ஆட்சியாளர்களின் கல்வெட்டுகளிலும், கி.பி 876ஆம் ஆண்டு போஜ தேவாவின் கல்வெட்டிலும் குறிப்பிடப்பட்டுள்ளபடி, பண்டைய மற்றும் ஆரம்பகால இடைக்காலத்தில் குவாலியர் கோபகிரி என்று அழைக்கப்பட்டது. இது கோபர்கள் போன்ற மேய்ச்சல் சமூகங்களுடன் இந்த இடத்திற்கு ஒருவித தொடர்பைக் குறிக்கிறது  

## வம்சங்கள், தலைமைத்துவம் & ஜமீன்தாரி

* நேபாளத்தின் கோபால-குப்த வம்சம் மற்றும் மகிசபால வம்சம். 
* கோபூமின் சட்கோப் வம்சம். இதற்கு இரண்டு சட்கோப் (கோபா) மன்னர்கள் இருந்தனர். ஒருவர் அம்ரார்கரிலிருந்தும், மற்றவர் தேகூரிலிருந்தும் (திரிசசுதிகர் என்றும் அழைக்கப்படுகிறார்) ஆட்சி செய்தார்.  
* வங்காளத்தில் மிட்னாபூர் ராஜ், நரஜோல் ராஜ், நாராயண்கர் மற்றும் பல்ராம்பூர் ஆகியவற்றின் ஆட்சியாளர்கள் சத்கோப்.  
* பீகாரில் உள்ள முர்கோ தோட்டம், பராசடி தோட்டம், பெல்வர்கஞ்ச் தோட்டம், ராணிப்பட்டி தோட்டம், திண்டாங்கா தோட்டம்ஆகியவற்றின் கோபா அல்லது அகிர் தலைவர்.  

## கோப் ஜாதியே மகாசபா
1911ஆம் ஆண்டு பாபு ராஷ் பிகாரி லால் மண்டல் என்பவரால் கோப் ஜாதியே மகாசபா உருவாக்கப்பட்டது. இது பீகாரில் உள்ள கோபே அல்லது அகிர் சாதியினரின் பிராந்திய அமைப்பாகும். பின்னர், கோப் ஜாதியே மகாசபா மற்றும் அகிர்களின் பிற பிராந்திய அமைப்புகளை இணைத்து அகில இந்திய யாதவ மகாசபா உருவாக்கப்பட்டது. அகில இந்திய யாதவ மகாசபையின் முதல் தேசிய மாநாடு பீகாரின் பூர்ணியாவில் ஏப்ரல் 17 முதல் 20 வரை 1924 அன்று நடைபெற்றது.

## மேலும் காண்க

* யாதவ்
* அகிர்
* சட்கோப்

## மேற்கோள்கள்

பகுப்பு:இந்திய இனக்குழுக்கள்
அகசனல்

**அகசனல்** *(Agasanal)* என்பது இந்தியாவின் தென் மாநிலமான, கர்நாடகாவில் உள்ள ஒரு கிராமமாகும். இக்கிராமம் கர்நாடகாவின் பீசப்பூர் மாவட்டத்தின் இண்டி தாலுக்காவில் அமைந்துள்ளது. அகசனல் கிராமத்தில் இரண்டு கோவில்கள் உள்ளன. அவை 1. மதராசப் கோவில் மற்றொன்று மல்லிகார்ச்சூன கோவில்  என்பவையாகும். 

அகசனல் பீசப்பூர் நகருக்கு வடக்கே சுமார் 27 கி.மீ தொலைவில், வோர்டி கிராமத்திற்கு அருகில் அமைந்துள்ளது.

## மேலும் காண்க
* பீசப்பூர் மாவட்டம்
* கர்நாடக மாவட்டங்கள்

## மேற்கோள்கள்

## வெளி இணைப்புகள்
* http://Bijapur.nic.in/

பகுப்பு:கர்நாடகாவிலுள்ள கிராமங்கள்
பகுப்பு:பிஜாப்பூர் மாவட்டம்
மத்திய வறண்ட மண்டல ஆராய்ச்சி நிறுவனம்

மத்திய வறண்ட மண்டல ஆராய்ச்சி நிறுவனம் இந்திய வேளாண் ஆராய்ச்சி கவுன்சிலின் மிகப்பெரிய ஆராய்ச்சி நிறுவனங்களில் ஒன்றாகும், இது இந்திய அரசின் வேளாண்மை மற்றும் விவசாயிகள் நல அமைச்சகத்தின் வேளாண் ஆராய்ச்சி மற்றும் கல்வித் துறையின் கீழ் செயல்படும் ஒரு தன்னாட்சி அமைப்பாகும். 

வறண்ட மண்டல ஆராய்ச்சி மற்றும் மேம்பாட்டிற்காக பிரத்தியேகமாக அர்ப்பணிக்கப்பட்ட உலகின் முதல் நிறுவனங்களில் ஒன்றாக திகழ்கிறது. மணல் திட்டுகளை உறுதிப்படுத்துதல் மற்றும் காற்று அரிப்பைத் தடுக்க தங்குமிடப் பட்டை தோட்டங்களை நிறுவுதல் குறித்த ஆராய்ச்சியை மேற்கொள்ள இந்திய அரசு ஜோத்பூரில் பாலைவன காடு வளர்ப்பு ஆராய்ச்சி நிலையத்தை 1952 ஆம் ஆண்டு தொடங்கியபோது இந்த நிறுவனம் ஒரு எளிமையான தொடக்கத்தை ஏற்படுத்தியது. இது 1957 ஆம் ஆண்டில் பாலைவன காடு வளர்ப்பு மற்றும் மண் பாதுகாப்பு நிலையமாகவும், இறுதியாக அதன் தற்போதைய வடிவமான 1959 ஆம் ஆண்டில் யுனெஸ்கோ (ஐக்கிய நாடுகளின் கல்வி, அறிவியல் மற்றும் கலாச்சார அமைப்பு) நிபுணர், ஆஸ்திரேலியாவின் காமன்வெல்த் அறிவியல் மற்றும் தொழில்துறை ஆராய்ச்சி அமைப்பின் பேராசிரியர் சி.எஸ். கிறிஸ்டியனின் பரிந்துரையின் பேரில் மறுசீரமைக்கப்பட்டது. 1966 ஆம் ஆண்டில், இந்த நிறுவனம் புது தில்லியில் உள்ள இந்திய வேளாண் ஆராய்ச்சி கவுன்சிலின் நிர்வாகக் கட்டுப்பாட்டின் கீழ் கொண்டுவரப்பட்டது.
thumb|298x298px|சர்தார் படேல் சிறந்த ஐ.சி.ஏ.ஆர் நிறுவன விருது
கோராபுட் காலா ஜீரா

**கோராபுட் காலா ஜீரா நெல்** *(Koraput Kalajeera rice) [[தமிழ்|தமிழில்]]; [[கோராபுட்]] [[கருப்பு]] [[சீரகம்|சீரக]] [[நெல்]]* என்பது, பாசுமதி அல்லாத, நறுமணமுள்ள, கருப்பு நிறமுள்ள நெல்லின், ஒரு சிறிய அரிசி வகையாகும், இது முக்கியமாக இந்திய மாநிலமான ஒடிசாவில் வளர்க்கப்படுகிறது. இது ஒடிசாவின் கோராபுட் மாவட்டத்திலும், முன்னர் கோராபுட்டின் ஒரு பகுதியாக இருந்த நபரங்காப்பூர் மாவட்டத்திலும் பொதுவான மற்றும் பரவலாக பயிரிடப்படும் ஒரு பயிராகும்.  ஆயிரக்கணக்கான ஆண்டுகளாக, கோராபுட்டின் தற்போதைய பழங்குடி சமூகங்களின் மூதாதையர்கள் கலாசீரக நெல்லை பயிரிட்டு, வீட்டில் பாதுகாப்பதில்  முக்கிய பங்கு வகிக்கின்றனர்.

இது புவியியல் குறியீட்டின் கீழ், "கோராபுட் காலா ஜீரா நெல்" என்று குறிப்பிடப்படுகிறது.

## பெயர் மரபு
கோராபுட் காலா ஜீரா நெல் என்பது, கோராபுட்டில் ஒரு மதிப்புமிக்க பயிராகும், எனவே அதன் பெயரால் பெயரிடப்பட்டது. மேலும்  "கலாஜீரா" என்ற வார்த்தை 2 வார்த்தைகளால் ஆனது - "கலா" என்றால் ஒடியாவின் மாநில மொழியில் கருப்பு என்று பொருள், அதே நேரத்தில் "ஜீரா" என்றால் சீரக விதைகள் என்று பொருள். இது ஒடிசா  "அரிசியின் இளவரசன்" என்று குறிப்பிடப்படுகிறது.

### உள்ளூர் பெயர்
இது உள்ளூரில் "கோராபுட்டர் கலாஜிரா தன்" (କୋାବୁଟର କଲାବିବା ଧାନ) என்று அழைக்கப்படுகிறது.

## விளக்கம்
இந்த அரிசி வகை நறுமணம் மிக்கது மற்றும் தனித்துவமானது, தனித்துவமான நிறம், சுவை, அமைப்பு மற்றும் நறுமணத்துடன் உள்ளது. இதன் நெல் கருப்பாக உள்ளது, ஆனால் அதன் அரிசி வெள்ளை நிறத்தில் இருக்கும்.

## பயன்கள்
கோராபுட்டின் பழங்குடியினரால் தலைமுறை தலைமுறையாக பயிரிடப்படும் கலாசீரக அரிசி, புவனேசுவரில் உள்ள லிங்கராஜர் மற்றும் அனந்த பாசுதேவ் கோயில்களில் வழங்கப்படும் புனித பிரசாதம் அல்லது போக் (bhog) தயாரிக்கப் பயன்படுத்தப்படுவதால் ஆன்மீக முக்கியத்துவம் வாய்ந்தது. மேலும் இந்த முயற்சி கலாசீரா சாகுபடியை ஊக்குவிப்பதையும் நோக்கமாகக் கொண்டுள்ளது.

## புவிசார் குறியீடு
இது இந்திய மத்திய அரசின் கீழ் உள்ள புவியியல் குறியீடுகள் பதிவேட்டில் இருந்து புவியியல் குறியீடு (GI) மதிப்பின் குறிச்சொல்  சனவரி 2, 2024 அன்று வழங்கப்பட்டது *(சனவரி 10, 2032 வரை செல்லுபடியாகும்)*.

புசாரிபுட்டைச் சேர்ந்த ஜெய்விக் சிறீ விவசாயிகள் உற்பத்தியாளர் நிறுவனம் லிமிடெட், கோராபுட் கலாசீரா அரிசியின் புவியியல் குறியீட்டுப் பதிவை முன்மொழிந்தது. சனவரி 2022 இல் விண்ணப்பத்தை தாக்கல் செய்த பிறகு, 2024 ஆம் ஆண்டில் சென்னையில் உள்ள புவியியல் குறியீட்டுப் பதிவேட்டால் அரிசிக்கு புவியியல் குறியீட்டுப் பதிவு வழங்கப்பட்டது, இதன் மூலம் "கோராபுட் கலாசீரா அரிசி" என்ற பெயர் இப்பகுதியில் விளையும் அரிசிக்கு மட்டுமே பிரத்தியேகமாக வழங்கப்பட்டது. இதன் மூலம் இது ஒடிசாவிலிருந்து வந்த முதல் அரிசி வகையாகவும், புவியியல் குறியீட்டைப் பெற்ற ஒடிசாவிலிருந்து வந்த 25 வது வகைப் பொருளாகவும் ஆனது.

புவியியல் குறியீட்டுப் பதிவு, அரிசியை சட்டவிரோத விற்பனை மற்றும் சந்தைப்படுத்தலில் இருந்து பாதுகாக்கிறது, மேலும் அதற்கு சட்டப் பாதுகாப்பையும் தனித்துவமான அடையாளத்தையும் வழங்குகிறது.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
பகுப்பு:இந்திய புவிசார் குறியீடுகள்
இந்திய நீர்க் கொள்கை

**இந்திய நீர்க் கொள்கை** (*Indian water policy*) என்பது நீர்வளங்களின் திட்டமிடல் மற்றும் மேம்பாடு, நீரின் உகந்த பயன்பாட்டை நிர்வகிக்க இந்திய அரசின் நீர்வள அமைச்சகத்தால் தேசிய அளவில் உருவாக்கப்பட்ட நீர் தொடர்பான கொள்கை ஆகும். முதல் தேசிய நீர் கொள்கை செப்டம்பர் 1987இல் ஏற்றுக்கொள்ளப்பட்டது. இது 2002 இல் மதிப்பாய்வு செய்யப்பட்டு பின்னர் 2012இல் புதுப்பிக்கப்பட்டது.

உலக மக்கள்தொகையில் 18 சதவிகிதத்தினையும் உலகின் நீர்வளங்களில் சுமார் 4% இந்தியா கொண்டுள்ளது. நாட்டின் நீர் பிரச்சனைகளைத் தீர்ப்பதற்கான தீர்வுகளில் ஒன்று இந்திய நதிகள் இணைப்பை உருவாக்குவதாகும்.

இந்தியா இதுவரை சுமார் 253 பில்லியன் கன மீட்டர்  நேரடி நீர் சேமிப்பு திறனை உருவாக்குவதில் வெற்றி பெற்றுள்ளது. முதலாவதாக, நதிகளின் சுற்றுச்சூழல் தேவைகளும் கருத்தில் கொள்ளப்பட்டுள்ளன.

## முக்கிய அம்சங்கள்
கொள்கையின் கீழ் உள்ள முக்கிய விதிகள்:

# தரவு வங்கிகள் மற்றும் தரவு தளங்களின் வலையமைப்பைக் கொண்ட ஒரு தரப்படுத்தப்பட்ட தேசிய தகவல் அமைப்பை நிறுவுவதை நோக்கமாகக் கொண்டுள்ளது.
# அதிகபட்ச கிடைக்கும் தன்மையை வழங்குவதற்காக வள திட்டமிடல் மற்றும் மறுசுழற்சி செய்தல்.
# மனித குடியிருப்புகள் மற்றும் சுற்றுச்சூழலில் திட்டங்களின் தாக்கத்திற்கு முக்கியத்துவம் அளித்தல்.
# சேமிப்பு அணைகள் மற்றும் பிற நீர் தொடர்பான கட்டமைப்புகளின் பாதுகாப்புக்கான வழிகாட்டுதல்கள்.
# நிலத்தடி நீரை சுரண்டுவதை ஒழுங்குபடுத்துதல்.
# குடிநீர், நீர்ப்பாசனம், நீர் மின்சாரம், வழிசெலுத்தல், தொழில்துறை மற்றும் பிற பயன்பாடுகள் போன்றவற்றில் நீர் ஒதுக்கீட்டு முன்னுரிமைகளை பின்வரும் வரிசையில் அமைத்தல்.
# சிறு மற்றும் குறு விவசாயிகளின் நலன்களைக் கருத்தில் கொண்டு மேற்பரப்பு நீர் மற்றும் நிலத்தடி நீருக்கான நீர் விகிதங்கள் பகுத்தறிவு செய்யப்பட வேண்டும்.
# விவசாயிகள் மற்றும் தன்னார்வ நிறுவனங்களின் பங்கேற்பு, நீர் தரம், நீர் மண்டலம், நீர் பாதுகாப்பு, வெள்ளம் மற்றும் வறட்சி மேலாண்மை, அரிப்பு போன்றவற்றையும் இந்தக் கொள்கை கையாள்கிறது.

## தேசிய நீர் கொள்கை 2012
தேசிய நீர் கொள்கை 2012 இன் முக்கிய முக்கியத்துவம் தண்ணீரை பொருளாதார நன்மையாகக் கருதுவதாகும், இது அதன் பாதுகாப்பு மற்றும் திறமையான பயன்பாட்டை ஊக்குவிப்பதாக அமைச்சகம் கூறுகிறது.  நீர் விநியோக சேவைகளை தனியார்மயமாக்குவதற்கான இந்த ஏற்பாடு பல்வேறு தரப்பினரிடமிருந்து விமர்சிக்கப்படுகிறது. இந்தக் கொள்கை 1987 மற்றும் 2002 ஆம் ஆண்டு கொள்கை பதிப்புகளில் குறிப்பிடப்பட்டுள்ள நீர் ஒதுக்கீட்டிற்கான முன்னுரிமைகளையும் நீக்குகிறது. பல மாநிலங்களின் மறுப்புடன் இந்தக் கொள்கை ஏற்றுக்கொள்ளப்பட்டது.

## விமர்சகர்கள்

* நீர் சேவை வழங்குநரிடமிருந்து சேவையை எளிதாக்குபவருக்கு அணுகுமுறையில் முன்னுதாரண மாற்றம்.
* தண்ணீருக்கு பணம் செலுத்தக்கூடியவர்களிடையே கொள்கை பயன்பாட்டைத் தடுக்காது.
* பிபிபி முறை சமத்துவத்தை உறுதி செய்யாமல் போகலாம்.
* கொள்கை மாசுபடுத்துபவர் ஊதியக் கொள்கையைப் பின்பற்றாது, மாறாக அது கழிவுநீர் சுத்திகரிப்புக்கு ஊக்கத்தொகைகளை வழங்குகிறது.
* நீரை ஒரு பொருளாதாரப் பொருள் என்று கூறியதற்காக கொள்கை விமர்சிக்கப்பட்டது.
* சில பிராந்தியங்களில் இது இன்னும் வெற்றிபெறவில்லை.
* நீர் மாசுபாட்டைக் குறைப்பதில் கொள்கை கவனம் செலுத்தவில்லை.
* நீரின் வணிகப் பயன்பாட்டிற்கான, குறிப்பாக நிலத்தடி நீரின் நோக்கத்தை இந்தக் கொள்கை வகுக்கவில்லை.

## மேற்கோள்கள்

பகுப்பு:இந்தியா புவியியல் தொடர்பான குறுங்கட்டுரைகள்
பகுப்பு:இந்திய அரசுத் திட்டங்கள்
இசுட்ரோன்சியம் பாசுபேட்டு

**இசுட்ரோன்சியம் பாசுபேட்டு** (*Strontium phosphate*) என்பது Sr3(PO4)2 என்ற மூலக்கூற்று வாய்ப்பாட்டால் விவரிக்கப்படும் இசுட்ரோன்சியத்தின் பாசுபேட்டு உப்பாகும். தண்ணீரில் இது கரையாது. வெண்மை நிறத் திண்மமாகக் காணப்படுகிறது.

## தயாரிப்பு

பொதுவாக இசுட்ரோன்சியம் நைட்ரேட்டு போன்ற கரையக்கூடிய இசுட்ரோன்சியம் சேர்மங்கள் மற்றும் பாசுபாரிக் அமிலம் அல்லது டிரைபொட்டாசியம் பாசுபேட்டு போன்ற பாசுபேட்டு மூலத்தை தண்ணீருடன் சேர்த்து வினைபுரியச் செய்வதன் மூலம் இசுட்ரோன்சியம் பாசுபேட்டு உற்பத்தி செய்யப்படுகிறது. இதன் விளைவாக நான்கு நீரேற்றின் வெள்ளை வீழ்படிவு ஏற்படுகிறது:

:3 Sr(NO3)2 + 2 K3PO4 + 4 H2O → Sr3(PO4)2·4H2O↓ + 6 KNO3

தண்ணீருக்கு அடியில், நான்கு நீரேற்று மெதுவாக நீராற்பகுப்பு அடைந்து இசுட்ரோன்சியம் ஐதராக்சி அபடைட்டாக  (Sr10(PO4)6(OH)2) மாறுகிறது. நான்கு நீரேற்று  900 °செல்சியசு வெப்பநிலைக்கு வெப்பப்படுத்தப்படும்போது நீரற்ற வடிவத்திற்கு சிதைவடைகிறது.

அம்மோனியம் ஈரைதரசன் பாசுபேட்டுடன் இசுட்ரோன்சியம் கார்பனேட்டைச் சேர்த்து 1030 °செல்சியசு  மற்றும் 30 மெகாபாசுக்கல் அழுத்தத்தில் சூடாக்குவதன் மூலம், நீரின் இருப்பு இல்லாமல் நீரற்ற வடிவத்தை உருவாக்க முடியும்.

## மேற்கோள்கள்

பகுப்பு:இசுட்ரோன்சியம் சேர்மங்கள்
பகுப்பு:பாசுபேட்டுகள்
பஞ்ச்வாய் மாவட்டம்

கந்தகார் மாகாணம் 

**பஞ்ச்வாய் மாவட்டம்** (*Panjwayi district*), ஆப்கானித்தான் நாட்டின் கந்தகார் மாகாணத்தின் 13 மாவட்டங்களில் ஒன்றாகும். இதன் நிர்வாகத் தலைமையிடமான *பஜாரி பஞ்ச்வாய்* (*Bazar-i-Panjwayi*) நகரமானது, மாகாணத் தலைநகரான கந்தகாருக்கு தென்மேற்கே 30 கிலோமீட்டர் தொலைவிலும்; நாட்டின் தலைநகரான காபூலுக்கு தென்மேற்கே 531 கிலோமீட்டர் தொலைவிலும் உள்ளது.

2004ஆம் ஆண்டில் பஞ்ச்வாய் மாவட்டத்தின் சில பகுதிகளைக் கொண்டு ஜாரி மாவட்டம் நிறுவப்பட்டது. பஞ்ச்வாய் மாவட்டத்தின் வடக்கு எல்லையில் அர்க்ந்தாப் ஆறு பாய்கிறது.

2006ஆம்  ஆண்டில் இம்மாவட்ட மக்கள் தொகை 77,200 ஆகும். இம்மாவட்டத்தில் கல்வி நிலையங்கள் பற்றாக்குறையால், பெரும்பாலான மக்கள் வேளாண்மைத் தொழில் செய்கின்றனர். 
ஹெல்மண்ட் மற்றும் அர்க்ந்தாப் பள்ளத்தாக்குத் திட்டத்தின் மூலம் கிடைக்கும் நீரே இம்மாவட்டத்தின் நீர் ஆதாரம் ஆகும்.
## அமைவிடம்
பஞ்ச்வாய் மாவட்டத்தின் தென்மேற்கில் எல்மந்து மாகாணம், மேற்கே மேவந்த் மாவட்டம், வடக்கே ஜாரி மாவட்டம், கிழக்கே அர்கந்தாப் மாவட்டம், கந்தகார் மாவட்டம் மற்றும் தாமன் மாவட்டங்களும், தெற்கே ரெக் மாவட்டம் எல்லைகளாக அமைந்துள்ளது.

## ஆப்கானித்தான் போர்

2001-2021 ஆப்கானித்தான் போரின் போது, பஞ்ச்வாய் மாவட்டப் பகுதிகளில் நேட்டோ சார்பில்  கனடா நாட்டுப் படைகள், தாலிபான்களுக்கு எதிராகப் போரிட்டது. இப்போரில் 500 தாலிபான்கள் கொல்லப்பட்டனர்.10 சூலை 2021 அன்று பஞ்ச்வாய் மாவட்டம் தாலிபான்கள் கைப்பற்றினர்.
## மேற்கோள்கள்

## வெளி இணைப்புகள்
*AIMS District Map, January 2004, before Zhari District was created
*Map after Zhari District was split off, Institute for the Study of War

பகுப்பு:ஆப்கானித்தானின் மாவட்டங்கள்
பகுப்பு:கந்தகார் மாகாணத்தின் மாவட்டங்கள்
இராம் ஜெய்பால் சிங் யாதவ்

**இராம் ஜெய்பால் சிங் யாதவ்** (*Ram Jaipal Singh Yadav*) இந்திய அரசியல்வாதியும் பீகார் மாநிலத்தின் முன்னாள் துணை முதல்வராக இருந்தவரும் ஆவார். இவர் கர்கா, சோன்பூர் மற்றும் பக்தியார்பூர் தொகுதிகளிலிருந்து ஏழு முறை பீகார் சட்டமன்ற உறுப்பினராக இருந்துள்ளார்.

## ஆரம்பகால வாழ்க்கை மற்றும் குடும்பம்
இராம் ஜெய்பால் சிங் யாதவ் இந்தியாவின் பீகார் மாநிலத்தில் சரண் மாவட்டத்தில் பிறந்தார். &#x5B; *[[விக்கிப்பீடியா:சான்று தேவை|<span title="This claim needs references to reliable sources. (June 2022)">மேற்கோள் தேவை</span>]]* &#x5D;

## அரசியல் வாழ்க்கை
இராம் ஜெய்பால் சிங் யாதவ் முதல் சட்டமன்றத் தேர்தலில் 1957ஆம் ஆண்டு கர்கா சட்டமன்றத்திலிருந்து பிரஜா சோசலிச கட்சியின் வேட்பாளராகத் தேர்ந்தெடுக்கப்பட்டார்.

யாதவ் 1967 முதல் 1977 வரை சோன்பூர் சட்டமன்றத் தொகுதியிலிருந்து பீகார் சட்டமன்ற உறுப்பினராகவும், 1981 முதல் 1995 வரை பக்தியார்பூர் சட்டமன்றத் தொகுதியிலிருந்தும் இந்திய தேசிய காங்கிரசு உறுப்பினராகவும் தேர்ந்தெடுக்கப்பட்டார்.

## தேர்தல் தோல்வி
1977ஆம் ஆண்டு தேவேந்திர பிரசாத் யாதவ் பீகார் சட்டமேலவைப் பதவியிலிருந்து விலகி, புல்பராசு சட்டமன்றத் தொகுதி இடைத்தேர்தலில் கர்பூரி தாக்கூர் போட்டியிட வழி வகுத்தார். தாக்கூர் இந்திய தேசிய காங்கிரசின் இராம் ஜெய்பால் சிங் யாதவை தோற்கடித்து 65000 வாக்குகள் வித்தியாசத்தில் வெற்றி பெற்றார்.

## நினைவு

* இவர் நினைவாக இராம் ஜெய்பால் சிங் யாதவ் கல்லூரி, சூலை 5, 1971இல் நிறுவப்பட்டது. இது முன்னணி உயர்கல்வி நிறுவனங்களில் ஒன்றாகும். மேலும் இது சப்ரா பீகாரில் உள்ள ஜெய் பிரகாஷ் பல்கலைக்கழகத்தின் ஒரு அங்கமாகும்.

## மேற்கோள்கள்

பகுப்பு:பீகார் அரசியல்வாதிகள்
மேவந்த் மாவட்டம்

**மைவந்த் மாவட்டம்** (*Maiwand District*), ஆப்கானித்தான் நாட்டின் கந்தகார் மாகாணத்தின் 14 மாவட்டங்களில் ஒன்றாகும். இதன் நிர்வாகத் தலைமையிடமான *ஹுத்தல்*  நகரமானது, மாகாணத் தலைநகரான கந்தகாருக்கு 70 கிலோமீட்டர் தொலைவிலும்; நாட்டின் தலைநகரான காபூலுக்கு 500 கிலோமீட்டர் தொலைவிலும் உள்ளது. ஆப்கான் நெடுஞ்சாலை எண் 1 இம்மாவட்டத்தின் தலைமையிடமான ஹுத்தல் நகரம் வழியாகச் செல்வதுடன் காந்தகார் மற்றும் **லஷ்கர்கர்** நகரங்களுடன் இணைக்கிறது.  2006ஆம் ஆண்டின் கணக்கெடுப்பின்படி, மைவந்த் மாவட்ட மக்கள் தொகை 51,900 ஆகும்.

## அமைவிடம்
கந்தகார் மாகாணத்தின் மேற்கில் அமைந்த மைவந்த் மாவட்டத்தின் மேற்கில் ஹெல்மண்ட் மாகாணம், வடக்கில் கோரக் மாவட்டம், வடகிழக்கில் காக்ரேஸ் மாவட்டம், கிழக்கில் ஜாரி மாவட்டம் மற்றும் தெற்கில் பஞ்ச்வாய் மாவட்டம் எல்லைகளாக உள்ளது.

## மேற்கோள்கள்

## வெளி இணைப்புகள்
* AIMS District Map

பகுப்பு:ஆப்கானித்தானின் மாவட்டங்கள்
பகுப்பு:கந்தகார் மாகாணத்தின் மாவட்டங்கள்
அட்ரீனல் அயர்ச்சி

**அட்ரீனல் அயர்ச்சி** (*Adrenal fatigue*)  என்பது மாற்று மருத்துவ வழங்குநர்களால் பயன்படுத்தப்படும் ஒரு போலி அறிவியல் சொல்லாகும். அட்ரீனல் சோர்வு என்ற பெயராலும் அறியப்படுகிறது. நாள்பட்ட மன அழுத்தம் அல்லது தொற்றுகள் காரணமாக அட்ரீனல் சுரப்பிகள் வறண்டு போதுமான அளவு இயக்குநீர்களை, முதன்மையாக கார்டிசோலை உற்பத்தி செய்ய முடியாத நிலையைக் குறிக்கிறது. அட்ரீனல் அயர்ச்சி அல்லது அட்ரீனல் சோர்வு இருப்பதற்கு எந்த அறிவியல் அடிப்படையும் இல்லை. மேலும் இந்த சொல்லை அட்ரீனல் பற்றாக்குறை அல்லது அடிசன் நோய் போன்ற பல உண்மையான அட்ரீனல் செயலிழப்பு வடிவங்களுடன் ஒப்பிட்டு குழப்பிக் கொள்ளக்கூடாது.

## வரையறை
அட்ரீனல் அயர்ச்சி நிலைக்கோ அல்லது இதன் அறிகுறிகளுக்கோ எந்தவொரு நிலையான அல்லது அங்கீகரிக்கப்பட்ட வரையறையும் இல்லை.

## வரலாறு
"அட்ரீனல் அயர்ச்சி" என்ற சொல் 1998 ஆம் ஆண்டு கைரோபிராக்டர் இயேம்சு வில்சனால் பயன்படுத்தப்பட்டது. பெரும்பாலும் அட்ரீனல் பற்றாக்குறை நோய்க்கென குறிப்பிடப்பட்டவை அல்லாத அறிகுறிகளின் தொகுப்பிற்குப் பயன்படுத்தப்பட்டது.

## ஆதாரங்கள் இல்லாமை
ஒரு முறையான மதிப்பாய்வில் அட்ரீனல் அயர்ச்சி நிலைக்கு எந்த ஆதாரமும் கிடைக்கவில்லை. இது ஒரு கட்டுக்கதை என்ற முக்கிய நாளமில்லா சுரப்பியியல் நிபுணர்களிடையே ஒருமித்த கருத்தை ஆதரிக்கிறது. அட்ரீனல் சோர்வு என்ற கருத்தை ஆதரிக்க எந்த ஆதாரமும் இல்லை. மேலும் இச்சொல்லாடல் அறிவியல் அல்லது மருத்துவ சமூகங்களால் அங்கீகரிக்கப்பட்ட ஒரு செல்லுபடியாகும் நோயறிதல் அல்ல என கருதப்படுகிறது.

## சோதனை
சில நேரங்களில் இரத்தம் அல்லது உமிழ்நீர் பரிசோதனை செய்யப்படுகிறது. ஆனால் அட்ரீனல் சோர்வு இருப்பதற்கான எந்த ஆதாரமும் இல்லை, இதை சோதிக்க முடியும் என்பதற்கும் எந்த ஆதாரமும் இல்லை.

## நோயறிதல்
அட்ரீனல் சோர்வு என்பதை அறிதல் ஓர் ஏற்றுக்கொள்ளப்பட்ட மருத்துவ நோயறிதல் செயல்முறை அல்ல.

## உணவுத்திட்டங்கள்
அட்ரீனல் சோர்வு என்ற கருத்து, இந்த நிலைமைக்கு சிகிச்சையளிக்க சந்தைப்படுத்தப்படும் துணை உணவு துறைக்கு வழிவகுத்துள்ளது. இந்த துணை உணவு அமெரிக்காவில் பெரும்பாலும் ஒழுங்குபடுத்தப்படவில்லை; இவை பயனற்றவை மற்றும் விலை உயர்ந்தவை; மேலும் சில சந்தர்ப்பங்களில் இவை ஆபத்தானவையாகவும் இருக்கின்றன.
 
## மேற்கோள்கள்

## வெளி இணைப்புகள்

* Adrenal Fatigue from the Endocrine Society

பகுப்பு:போலி அறிவியல்
பகுப்பு:மருத்துவம்
ஜாரி மாவட்டம்

**ஜாரி மாவட்டம்** (*Zhari District*), ஆப்கானித்தான் நாட்டின் கந்தகார் மாகாணத்தின் 14 மாவட்டங்களில் ஒன்றாகும். இதன் நிர்வாகத் தலைமையிடம் *பசப்* நகரம் ஆகும். மேவந்த் மாவட்டம்  மற்றும் பஞ்ச்வாய் மாவட்டங்களின் சில பகுதிகளைக் கொண்டு ஜாரி மாவட்டம் 2004ஆம் ஆண்டில் புதிதாக நிறுவப்பட்டது.  2010ஆம் ஆண்டில் இம்மாவட்ட மக்கள் தொகை 80,700 என மதிப்பீடு செய்யப்பட்டுள்ளது.

## புவியியல் & வேளாண்மை
அர்கந்தாப் ஆற்றின் வடக்கு கரையில் அமைந்த ஜாரி மாவட்டத்தில் திராட்சைத் தோட்டங்கள் அதிகம் உள்ளது. முன்னர் போதை தரும் கஞ்சா செடிகள் அதிகம் பயிரிடப்பட்டது. 
## மேற்கோள்கள்

## வெளி இணைப்புகள்
* Map of the well populated parts and boundaries of the district
பகுப்பு:ஆப்கானித்தானின் மாவட்டங்கள்
பகுப்பு:கந்தகார் மாகாணத்தின் மாவட்டங்கள்
அ. தேவேந்திரன்

**அ. தேவேந்திரன்** (*A. Devandiran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மயிலாடுதுறை மாவட்டம் கூறைநாடுப் பகுதியினைச் சேர்ந்தவர். மயிலாடுதுறை உயர்நிலை பள்ளியில் பத்தாம் வகுப்பு வரை கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1971ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நன்னிலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1971

## மேற்கோள்கள்

பகுப்பு:1944 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
ஷா வாலி கோட் மாவட்டம்

**ஷா வாலி கோட் மாவட்டம்** (*Shah Wali Kot District*), ஆப்கானித்தான் நாட்டின் கந்தகார் மாகாணத்தின் 14 மாவட்டங்களில் ஒன்றாகும்.  
2006ல் இதன் மக்கள் தொகை 38,400 ஆகும். 2001-2021 ஆப்கானித்தான் போரின் போது இம்மாவட்டம் தாலிபான்களின் கோட்டையாக  விளங்கியது.

## அமைவிடம்
கந்தகார் மாகாணத்தின் வடக்கில் அமைந்த ஷா வாலி கோட் மாவட்டத்தின் மேற்கில் காக்ரேஸ் மாவட்டம், வடக்கில் நெஷ் மாவட்டம் , கிழக்கில் ஒரூஸ்கான் மாகாணம், தெற்கில் தாமன் மாவட்டம் மற்றும் அர்கந்தாப் மாவட்டம் எல்லைகளாக உள்ளது.

## மேற்கோள்கள்

## வெளி இணைப்புகள்

*AIMS District Map

பகுப்பு:ஆப்கானித்தானின் மாவட்டங்கள்
பகுப்பு:கந்தகார் மாகாணத்தின் மாவட்டங்கள்
நெஷ் மாவட்டம்

**நெஷ் மாவட்டம்** (*Nesh District*), ஆப்கானித்தான் நாட்டின் கந்தகார் மாகாணத்தின் 15 மாவட்டங்களில் ஒன்றாகும். முன்னர் ஓரூஸ்கான் மாகாணத்தில் இருந்த இந்த மாவட்டத்தை கந்தகார் மாகாணத்தில் இணைக்கப்பட்டது. 
 
2019ஆம் ஆண்டில் இதன் மக்கள் தொகை 14,884 என மதிப்பிடப்பட்டுள்ளது.இம்மாவட்டத் தலைமையிடம் *நெஷ்* கிராமம் ஆகும்.  

## அமைவிடம்
நெஷ் மாவட்டத்தின் வடக்கிலும், மேற்கிலும், கிழக்கிலும்  ஒரூஸ்கான் மாகாணம், தெற்கில் ஷா வாலி கோட் மாவட்டம், காக்ரேஸ் மாவட்டம் மற்றும் கோரக் மாவட்டம் எல்லைகளாக உள்ளது.

## மேற்கோள்கள்

## வெளி இணைப்புகள்
*AIMS District Map

பகுப்பு:ஆப்கானித்தானின் மாவட்டங்கள்
பகுப்பு:கந்தகார் மாகாணத்தின் மாவட்டங்கள்
யாழ்ப்பாணம் இந்துக் கல்லூரியின் மாவீரர் பட்டியல்

தமிழீழ விடுதலைப் போராட்டத்தில்  தமிழீழ விடுதலைப் புலிகள் அமைப்பில் பஇயலபஇண, சாவினைத் தழுவிய யாழ்ப்பாணம் இந்துக் கல்லூரியின் பழைய மாணவர்கள்./ ைந்துதஇலஒ
அ. கலையரசன்

**அ. கலையரசன்** (*A. Kalaiarasan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவாரூர் மாவட்டம் பி. சந்தானபுரம் கிராமத்தினைச் சேர்ந்தவர். பந்தநல்லூர் அரசு பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழக கட்சியினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நன்னிலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## தேர்தல் செயல்பாடு
### 1980

## மேற்கோள்கள்

பகுப்பு:1949 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
சஞ்சீவ் வெங்கட்

**சஞ்சீவ் வெங்கடசுப்பிரமணியன்** (*Sanjeev Venkatasubramanian*, பிறப்பு: 28 செப்டம்பர் 1975)  என்பவர் ஒரு தமிழ்த் திரைப்பட மற்றும் தொலைக்காட்சி நடிகராவார். இவர் சன் தொலைக்காட்சி தமிழ் நாடகத் தொடரான *[[திருமதி செல்வம்|திருமதி செல்வத்தில்]]* (2007–2013) செல்வம் என்ற கதாபாத்திரத்தில் நடித்தற்காக மிகவும் பிரபலமானவர். *[[மெட்டி ஒலி]] ,* ஆனந்தம் *,* அண்ணாமலை *, அவள் ,* ''யாரடி நீ மோகினி'',  ''கண்மணி'' போன்ற பிற தொடர்களிலும் இவர் நடித்துள்ளார். விஜய்யுடன்  இணைந்து இவர் பல தமிழ் படங்களில் நடித்துள்ளார்.

## தொழில்

### தொலைக்காட்சி
சஞ்சீவ் 2002 ஆம் ஆண்டு *[[மெட்டி ஒலி]]* என்ற தொலைக்காட்சித் தொடரில் முதன்முதலில் நடித்தார். *[[திருமதி செல்வம்]]* (2007–2013) என்ற தொடரில் செல்வம் என்ற கதாபாத்திரத்தில் முதன்முதலில் முன்னணி வேடத்தில் நடித்தார்.  2008 ஆம் ஆண்டு சிறந்த தொலைக்காட்சி நடிகருக்கான தமிழ்நாடு அரசு விருதையும், 2010 ஆம் ஆண்டு சிறந்த நடிகருக்கான சன் குடும்பம் விருதையும் பெற்றுள்ளார்.

### திரைப்படம்
*[[சந்திரலேகா (1995 திரைப்படம்)|சந்திரலேகா]]* (1995), *[[நிலாவே வா]]* (1998),  *[[பத்ரி (2001 திரைப்படம்)|பத்ரி]]* (2001) போன்ற படங்களில் விஜய்யின் நண்பராக துணை வேடங்களில் சஞ்சீவ் நடித்து தனது தொழில் வாழ்க்கையைத் தொடங்கினார். பின்னர்  *[[சாமி 2 (திரைப்படம்)|சாமி 2]]* (2018), *[[யானை (2022 திரைப்படம்)|யானை]]* (2022), *ட்ராமா* (2025) போன்ற படங்களில் நடித்தார்.

## தனிப்பட்ட வாழ்க்கை
சஞ்சீவ்வும் விஜயும்   சென்னை இலயோலா கல்லூரியில் காட்சித் தொடர்பியலை ஒன்றாக பயின்றனர். இவர் நடிகை மஞ்சுளா விஜயகுமாரின் மருமகன் ஆவார். இவரது ஒரே சகோதரி சிந்து (இறப்பு 2005) ஒரு நடிகையாவார்.

சஞ்சீவ் 2009 ஆம் ஆண்டு நடிகை பிரீத்தி சஞ்சீவை மணந்தார். இந்த இணையருக்கு லயா (பிறப்பு 2010),  ஆதவ் (பிறப்பு 2014)  ஆகிய இரண்டு குழந்தைகள் உள்ளனர். 

## திரைப்படவியல்

### தொலைக்காட்சித் தொடர்கள்

### திரைப்படங்கள்

* *வேறுவிதமாகக் குறிப்பிடப்படாதவை, அனைத்துப் படங்களும் தமிழ் படங்களாகும்.*

### மெய்ம்மை நிகழ்ச்சிகள்/நேரடி நிகழ்ச்சிகள்

### பின்னணிக் குரல் கலைஞராக

## விருதுகளும், கௌரவங்களும்

## மேற்கோள்கள்

பகுப்பு:1975 பிறப்புகள்
பகுப்பு:தமிழ் தொலைக்காட்சி நடனப்போட்டி போட்டியாளர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டு நடிகர்கள்
பகுப்பு:விஜயகுமார் குடும்பம்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ்த் தொலைக்காட்சி தொகுப்பாளர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ் நாடகம்
பகுப்பு:வாழும் மக்கள்
இசுட்ரோன்சியம் டைசிலிசைடு

**இசுட்ரோன்சியம் டைசிலிசைடு** (*Strontium disilicide*)  என்பது  SrSi2 என்ற மூலக்கூற்று வாய்ப்பாட்டால் விவரிக்கப்படும்  ஒரு கனிம வேதியியல் சேர்மமாகும். ஓர் இருமச் சேர்மமான இது இசுட்ரோன்சியமும் சிலிக்கானும் சேர்வதால்   உருவாகிறது.

## தயாரிப்பு
இசுட்ரோன்சியம் ஆக்சைடு அல்லது இசுட்ரோன்சியம் கார்பனேட்டை சிலிக்கான் அல்லது சிலிக்கான் ஆக்சைடு மற்றும் நிலக்கரியுடன் இணைப்பதன் மூலம் இசுட்ரோன்சியம் டைசிலிசைடைத் தயாரிக்கலாம்:

::SrO + 2Si + С -> SrSi2 + CO
::SrCO3 + 2SiO2 + 4C -> SrSi2 + 4CO + CO2

## இயற்பியல் பண்புகள்
இசுட்ரோன்சியம் டைசிலிசைடு P4132 என்ற இடக்குழுவில்  கனசதுர படிக அமைப்புடன்  வெள்ளி-சாம்பல் நிறப் படிகங்களாக a = 6.540 Å என்ற அலகு செல் அளவுருக்களுடன் உருவாகிறது. அடர்த்தி 3.40 கிலோ/லி என அளவிடப்படுகிறது. ஆனால் அலகு செல் அளவை அடிப்படையாகக் கொண்டு, இது 3.43 கிலோ/லி ஆக இருக்க வேண்டும். சிலிக்கான் அணுக்கள் ஒரு முப்பரிமாண அணிக்கோவையை உருவாக்குகின்றன. மிகச்சிறிய Si-Si பிணைப்பு தூரம் 2.41 Å ஆகும். இது திட சிலிக்கானை விட சற்று அதிகம். Si-Si-Si கோணங்கள் ∠ 113.03° ஆகும். ஒவ்வொரு சிலிக்கான் அணுவும் மற்ற மூன்று சிலிக்கான் அணுக்களுடன் இணைகின்றன. எட்டு சிலிக்கான் அணுக்கள் ஒவ்வொரு இசுட்ரோன்சியம்  அணுவையும் ஆறு 3.21 Å அளவிலும்  இரண்டு 3.43 Å அளவிலும் சுற்றி வருகின்றன.

## வேதிப் பண்புகள்
நீர் இசுட்ரோன்சியம் டைசிலிசைடு சேர்மத்தை சிதைக்கிறது:

::SrSi2 + 6H2O -> Sr(OH)2 + 2SiO2 + 5H2 

இசுட்ரோன்சியம் டைசிலிசைடு கனிம அமிலங்களுடன் வினைபுரிகிறது.

## பயன்கள்
SrSi2 என்பது ஒரு குறுகிய இடைவெளி குறைக்கடத்தி அல்லது வெயில் அரை உலோகம் என்றும், துளைகள் ஆதிக்கம் செலுத்தும் மின்சுமை ஏற்பிகளாக இருப்பதாகவும் கூறப்படுகிறது. வெப்ப மின் சாதனங்கள் மற்றும் இதன் தனித்துவமான பண்புகளைப் பயன்படுத்தக்கூடிய பிற பயன்பாடுகள் சாத்தியமான இதன் பயன்பாடுகளில் அடங்கும் 

## மேற்கோள்கள்

பகுப்பு:இசுட்ரோன்சியம் சேர்மங்கள்
பகுப்பு:சிலிசைடுகள்
பகுப்பு:குறைக்கடத்திகள்
கோரக் மாவட்டம்

**கோரக் மாவட்டம்** (*Ghorak district*), ஆப்கானித்தான் நாட்டின் கந்தகார் மாகாணத்தில் உள்ள மாவட்டங்களில் ஒன்றாகும். இதன் நிர்வாகத் தலைமையிடம் *கோரக்* ஆகும்.
## அமைவிடம்
கந்தகார் மாகாணத்தின் வடமேற்கில் அமைந்த கோரக் மாவட்டத்தின் மேற்கில் ஹெல்மண்ட் மாகாணம், வடக்கில் நெஷ் மாவட்டம் கிழக்கில் காக்ரேஸ் மாவட்டம் மற்றும்  தெற்கில் மேவந்த் மாவட்டம் எல்லைகளாக உள்ளது.

## வெளி இணைப்புகள்
*AIMS District Map

பகுப்பு:ஆப்கானித்தானின் மாவட்டங்கள்
பகுப்பு:கந்தகார் மாகாணத்தின் மாவட்டங்கள்
பி. பத்மாவதி

**பி. பத்மாவதி** (*P. Padmavathy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவாரூர் மாவட்டம் மேலநலநல்லூர் கிராமத்தினைச் சேர்ந்தவர். பள்ளிக் கல்வியினை முடித்துள்ள பத்மாவதி இந்தியப் பொதுவுடமைக் கட்சியினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நன்னிலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 

## தேர்தல் செயல்பாடு
### 2006

## மேற்கோள்கள்

பகுப்பு:1949 பிறப்புகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
காக்ரேஸ் மாவட்டம்

**காக்ரேஸ் மாவட்டம்** (*Khakrez District*), ஆப்கானித்தான் நாட்டின் கந்தகார் மாகாணத்தில் உள்ள மாவட்டங்களில் ஒன்றாகும். வடமத்திய கந்தகார் மாகாணத்தில் அமைந்த இம்மாவட்டத்தின் நிர்வாகத் தலைமையிடம் *காக்ரேஷ்* ஆகும்.

## அமைவிடம்
காக்ரேஸ் மாவட்டத்தின் மேற்கில் கோரக் மாவட்டம், தெற்கில் மேவந்த் மாவட்டம் மற்றும் ஜாரி மாவட்டம், கிழக்கில் அர்கந்தாப் மாவட்டம் மற்றும் ]ஷா வாலி கோட் மாவட்டம், வடக்கில் நெஷ் மாவட்டம் எல்லைகளாக உள்ளது.

## பிற விவரங்கள்
இதன் மக்கள் தொகை 20,000க்கும் மேற்பட்டது. சுலைமான் மலைத்தொடரின் அடிவாரத்தில் அமைந்த இம்மாவட்டத்தில் புகழ்பெற்ற  *ஷா ஆகா தர்கா* உள்ளது.
## மேற்கோள்கள்

## வெளி இணைப்புகள்
*AIMS District Map

பகுப்பு:ஆப்கானித்தானின் மாவட்டங்கள்
பகுப்பு:கந்தகார் மாகாணத்தின் மாவட்டங்கள்
இலின்சைட்டு

**இலின்சைட்டு** (*Linzhiite*) என்பது  FeSi2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இரும்பு சிலிசைடு கனிமமான இக்கனிமம் 1960 ஆம் ஆண்டுகளில் சோவியத் ஒன்றியத்தின் தோனெட்சுக்கு பகுதியில் கண்டுபிடிக்கப்பட்டது. பெர்டிசிலிசைட்டு என்று பெயரிடப்பட்டது. ஆனால் பன்னாட்டு கனிமவியல் சங்கத்தால் அங்கீகரிக்கப்படவில்லை. பின்னர் திபெத்தில் உள்ள இலின்சைக்கு  அருகில் மீண்டும் கண்டுபிடிக்கப்பட்டது. இலின்சைட்டு மற்ற அரிய இரும்பு சிலிசைடு கனிமங்களான சிஃபெங்கைட்டு (Fe5Si3) மற்றும் நாகுயிட்டு  (FeSi) ஆகியவற்றுடன் சேர்ந்து காணப்படுகிறது.

பன்னாட்டு கனிமவியல் சங்கம் இலின்சைட்டு கனிமத்தைLzh என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:இரும்புக் கனிமங்கள்
பகுப்பு:நாற்கோணவமைப்புக் கனிமங்கள்
ஆப்கீட்டு

**ஆப்கீட்டு** (*Hapkeite*) என்பது  Fe2Si என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 2000 ஆம் ஆண்டு அரேபிய தீபகற்பத்தில் உள்ள ஓமானில் கண்டுபிடிக்கப்பட்ட தோஃபர் 280 விண்கல்லில் இக்கனிமம் கண்டுபிடிக்கப்பட்டது. இந்த விண்கல் சந்திரனில் இருந்து தோன்றியிருக்கலாம் என்று நம்பப்படுகிறது. குறிப்பாக, இது சந்திரனின் மலைப்பாங்கான மேட்டுநிலப்பரப்பிலுள்ள சுண்ணக்கூழாங்கற் கலவைப் பாறையின் ஒரு துண்டாகத் தெரிகிறது. ஆப்கீட்டு கனிமத்தின் கலவை சிலிக்கான் மற்றும் இரும்பினால் ஆனது.  மேலும் இது பூமியில் காணப்படும் பிற சிலிக்கான்-இரும்பு தாதுக்களைப் போன்றது. சந்திரனில் ஏற்பட்ட ஏதோ ஒரு தாக்கம் ஓரளவு உருகிய அல்லது ஆவியாக்கப்பட்ட பொருளை சுற்றுப்பாதையில் செலுத்தியதாகக் கருதப்படுகிறது.

பன்னாட்டு கனிமவியல் சங்கம் ஆப்கீட்டு கனிமத்தை  Hpk என்ற குறியீட்டால் அடையாளப்படுத்துகிறது.

சிலிக்கான்-இரும்பின் 1:2 விகிதக் கலவை காரணமாக, ஆப்கீட்டுக்கு Fe2Si என்ற மூலக்கூற்று வாய்ப்பாடு வழங்கப்பட்டது. ஒளிபுகா, மஞ்சள் நிறத்தில் இருந்து வெள்ளி வரையிலான நுண்ணிய சமநீள படிகங்களாகக் காணப்படுகிறது.

சந்திரனின் மண் துகள்களில் (விண்வெளி வானிலை) நீராவி படிவு பூச்சுகளின் இருப்பு மற்றும் முக்கியத்துவத்தை முன்னறிவித்த புரூசு ஆப்கேவின் நினைவாக இக்கனிமத்திற்கு ஆப்கீட்டு எனப்  பெயரிடப்பட்டது. 

ஆப்கீட்டைத் தவிர, குபேயைட்டு, நாகைட்டு, இலின்சைட்டு, உலுயோபுசைட்டு, சூசைட்டு, சிஃபெங்கைட்டு மற்றும் சாங்போயிட்டு ஆகியவையும் இயற்கை இரும்பு சிலிசைடு தாதுக்களில் அடங்கும்.

## மேற்கோள்கள்

பகுப்பு:இரும்பு(II) கனிமங்கள்
பகுப்பு:கனசதுரக் கனிமங்கள்
பகுப்பு:தாயகத் தனிமக் கனிமங்கள்
பகுப்பு:விண்வீழ்கல் கனிமங்கள்
இரிக்னை

**இரிக்னை** (*Rignai*) என்பது இந்தியாவின் திரிபுரா மாநிலத்தில், முக்கியமாக திரிபுராவிலுள்ள பெண்கள் அணியும் ஒரு பாரம்பரிய போர்வை ஆடையாகும். இடுப்பில் சுற்றிக் கொண்டு இந்த ஆடை அணியப்படுகிறது. மார்பளவு சுற்றிக் கட்டப்பட்ட துணியான மேகேலா சாதோருடன் அணியும் மூன்று துண்டு பாரம்பரிய உடையின் ஒரு பகுதியான இரிசாவுடன் இணைந்து அணியப்படுகிறது. திரிபுரா பெண்கள் வீட்டிலும், பணியிடங்களிலும், குறிப்பிட்ட சிறப்பு சந்தர்ப்பங்களிலும் இந்த ஆடையை  அணிந்து கொள்கிறார்கள்.

## வகைகள்
மிகவும் குறிப்பிடத்தக்க இரிக்னை சமாத்வி பார் என்று அழைக்கப்படுகிறது. மேலும் இது அரக்கு நிறம்  பிற வண்ணங்களால் சூழப்பட்ட வெள்ளைத் துணியைக் கொண்டுள்ளது. திருமண விழாக்கள் மற்றும் கோரியா பூசை மற்றும் அங்கிராய் பண்டிகை  போன்ற முக்கியமான நிகழ்வுகளின் போது சமாத்வி பார் அணியப்படுகிறது. 


File:Rignai.jpg|
File:Rignai pimol.jpg|
படிமம்:Risa01.jpg|
படிமம்:Risa02.jpg|


## மேலும் காண்க
* திப்ரா மக்கள்
* திரிபுரி நடனங்கள்

## மேற்கோள்கள்

பகுப்பு:இந்தியப் பண்பாடு
பகுப்பு:திரிபுரி உடை
புவனேசுவரி கோயில்

**புவனேசுவரி கோயில்** (*Bhubaneswari Temple*) இந்தியாவின் திரிபுரா மாநிலத்தில் உள்ள இராச்சுநகரில் அமைந்துள்ளது. இந்த இந்து கோயில் அகர்தலாவிலிருந்து 55 கிலோமீட்டர் தொலைவில் உள்ளது.  கி.பி 1660–1675 ஆம் ஆண்டு காலத்தில் கட்டப்பட்டதாக நம்பப்படும் இக்கோயில், மகாராசா கோவிந்த மாணிக்யாவால் கட்டப்பட்ட அரண்மனைக்கு அடுத்ததாக அமைந்துள்ளது. இரவீந்திரநாத் தாகூரின் படைப்பில் இந்தக் கோயில் பற்றி குறிப்பிடப்பட்டுள்ளது.

## கட்டடக்கலை
இந்தக் கோயில் வங்காளத்தின் சர்ச்சலா பாணி கட்டிடக்கலையை பிரதிபலிக்கிறது. ஒரு தட்டையான உயர்த்தப்பட்ட மேடையுடன் அதன் மீது அறை ஒற்றை வளைவு நுழைவாயிலுடன் கட்டப்பட்டுள்ளது.  வளைந்த கூரை ஒன்றுடன் கூடிய இறுதிக் கோபுரமும் உள்ளது.

## மேற்கோள்கள்

பகுப்பு:திரிபுராவில் உள்ள இந்துக் கோயில்கள்